stanford-oval/wikipedia huggingface dataset:
בן שרפסטין
ביוגרפיה

שרפסטין נולד בטקומה, וושינגטון, ב-4 בנובמבר 1895 וגדל במחוז אלמידה, קליפורניה. הוא למד חקלאות באוניברסיטת קליפורניה בדייוויס ובשנת 1917 הצטרף לחיל הנחתים האמריקאי במלחמת העולם הראשונה.
כאמן מוכשר, הוא זכה בעבודה לאחר המלחמה בשירות הסרטים הבינלאומי של חברת הרסט, ועבד על סדרות הנפשה מוקדמות כמו "Happy Hooligan". הוא המשיך לעבוד כאנימטור בסרטי פרמאונט, סרטי ג'פרסון ובאולפנים של מקס פליישר בניו יורק.
חבר משותף המליץ על בן לוולט דיסני, ששלח מכתב שהזמין אותו לבקר בסטודיו בלוס אנג'לס. ביום שבן הגיע, וולט הציג לעובד הפוטנציאלי שלו קרטונים של מיקי מאוס. "תגובתי הראשונה", נזכר בן מאוחר יותר, "הייתה שהם היו מצוינים, בהשוואה להנפשה שאני הכרתי..."
וולט העריך את בן על הניסיון שלו בסטודיו בניו יורק ושכר אותו ב-125 דולר לשבוע, משכורת גבוהה משלו עצמו, 50 דולר, ושל האנימטור הבכיר אב אייוורקס, שהרוויח 90 דולר. במשך שש השנים הבאות, בן הנפיש ב-97 סרטים מצוירים של מיקי מאוס, ביניהם "השטויות של מיקי", "כנופיית השלשלאות" ו"המופע של מיקי", כמו כן כמה סרטים בסדרה "סימפוניות טיפשיות", ביניהם "הצרצר והנמלה". בשנת 1933, לבקשתו של וולט, הוא הקים תוכנית פנימית להכשרת הנפשה ופעל כצייד כישרונות, וגייס אמנים כוכבים כמו אגדת דיסני ביל טייטלה.
בשנה שלאחר מכן, בן ביים את הסרט הראשון מבין 21 סרטי ההנפשה הקצרים, "Two Gun Mickey", וכשהסטודיו עבר לסרטי הנפשה באורך מלא הוא שימש כבמאי רצף בסרט "שלגיה ושבעת הגמדים". הוא המשיך לשמש כמנהל מפקח ב"פינוקיו" וכמפיק בפועל של "פנטסיה", "סינדרלה" ו"עליסה בארץ הפלאות". בשנת 1947, בן הפיק את סרט הלייב אקשן הראשון שלו, "Seal Island". זה היה הראשון בסדרת הסרטים "הרפתקאות החיים האמיתיים"(אנ'), וזכה באוסקר עבור הסטודיו. הוא המשיך להפיק 12 מתוך 13 "הרפתקאות החיים האמיתיים", שמונה מהן זכו בפרסי אוסקר. במהלך שנות ה-50 הפיק בן גם את הסדרה "אנשים ומקומות"(אנ'); שלושה מהם זכו באוסקר.
בשנת 1954 החל בן להפיק את סדרת הטלוויזיה של דיסנילנד, "עולמו המופלא של דיסני", והופיע בפרק הראשון שלה. לאחר 33 שנים בחברה, הוא פרש ב-1962.
בן שרפסטין נפטר ב-20 בדצמבר 1980 בקליסטוגה, קליפורניה, שם ייסד את מוזיאון שרפסטין המוקדש לחלוצי האזור ומתעד את חייו של המיליונר הראשון של קליפורניה, סמואל בראנן, את ההיסטוריה של מחוז נאפה וכן עוד על חייו ויצירתו של שרפסטין.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1937 | שלגיה ושבעת הגמדים | מנהל רצף |  |
| 1940 | פינוקיו | מנהל מפקח |  |
| 1940 | פנטסיה | מפיק בפועל |  |
| 1941 | דמבו הפיל המעופף | מנהל מפקח |  |
| 1947 | חופשי ומאושר | מפיק בפועל |  |
| 1948 | עת הזמיר | מפיק בפועל |  |
| 1948 | Seal Island | מפיק בפועל | דוקומנטרי קצר |
| 1949 | הרפתקאות איכבוד ומר טוד | מפיק בפועל |  |
| 1950 | סינדרלה | מפיק בפועל |  |
| 1950 | In Beaver Valley | מפיק בפועל | דוקומנטרי קצר |
| 1951 | עליסה בארץ הפלאות | מפיק בפועל |  |
| 1951 | Nature's Half Acre | מפיק בפועל | דוקומנטרי קצר |
| 1952 | The Olympic Elk | מפיק בפועל | דוקומנטרי קצר |
| 1952 | Water Birds | במאי | דוקומנטרי קצר |
| 1953 | Bear Country | עוזר מפיק | דוקומנטרי קצר |
| 1953 | The Alaskan Eskimo | עוזר מפיק | דוקומנטרי קצר |
| 1953 | Prowlers of the Everglades | עוזר מפיק | דוקומנטרי קצר |
| 1953 | המדבר מתעורר | עוזר מפיק | דוקומנטרי |
| 1954 | הערבה ההולכת ונעלמת | עוזר מפיק | דוקומנטרי |
| 1954 | Siam | מפיק | דוקומנטרי קצר |
| 1955 | Switzerland | במאי | דוקומנטרי קצר |
| 1955 | The African Lion | עוזר מפיק | דוקומנטרי |
| 1955 | Toontown’s Mars | עוזר מפיק |  |
| 1956 | The Blue Men of Morocco | עוזר מפיק | דוקומנטרי קצר |
| 1956 | Secrets of Life | מפיק | דוקומנטרי |
| 1956 | Sardinia | במאי | דוקומנטרי קצר |
| 1956 | Samoa | במאי | דוקומנטרי קצר |
| 1956-1957 | עולמו המופלא של דיסני | מפיק; 2 פרקים | סדרת טלוויזיה |
| 1957 | לפלנד | במאי | דוקומנטרי קצר |
| 1957 | פורטוגל | מפיק | דוקומנטרי קצר |
| 1958 | Ama Girls | מפיק | דוקומנטרי קצר |
| 1958 | White Wilderness | מפיק | דוקומנטרי |
| 1959 | Mysteries of the Deep | עוזר הפקה | דוקומנטרי קצר |
| 1960 | Islands of the Sea | עוזר הפקה | דוקומנטרי קצר |
| 1964 | עולמו המופלא של דיסני | במאי רצף; פרק | סדרת טלוויזיה |
| 1970 | ?Dad... Can I Borrow the Car | מפיק בפועל | סרט טלוויזיה קצר |
| 1972 | עולמו המופלא של דיסני | מפיק בפועל; פרק | סדרת טלוויזיה |
| 1975 | The Best of Walt Disney's True-Life Adventures | מפיק | דוקומנטרי |
| 1980 | Mickey Mouse Disco | במאי | סרט קצר |
| 1984 | DTV: Rock, Rhythm & Blues | במאי |  |
| 1984 | DTV: Pop & Rock | במאי |  |
| 1984 | DTV: Golden Oldies | במאי |  |
| 1985 | The Walt Disney Comedy and Magic Revue | במאי: תצלום ארכיון |  |
| 2000 | פנטסיה 2000 | מפיק בפועל; מקטע "שוליית הקוסם" |  |
הערות שוליים

↑  "Disney Legends - D23". נבדק ב-21 בפברואר 2017. {{cite web}}:  (עזרה)
↑  "Home - History Museum - Field Trip - Fun Events - Calistoga CA - Sharpsteen Museum". נבדק ב-21 בפברואר 2017. {{cite web}}:  (עזרה)
| --- | --- |
בקרת זהויות :  NLI: 987007352164005171  PLWABN: 9810645760605606  BNE: XX1102146  BnF: cb14136931q (data)  GND: 138246637  ISNI: 0000 0001 0869 4471  LCCN: n92062693  NKC: xx0242651  NTA: 071807055  SNAC: w6qk53gm  SUDOC: 077447174  VIAF: 10056986   WorldCat (עם VIAF): 10056986
Kingdom Hearts Birth by Sleep

| --- | --- |
 שלושת הדמיות הראשיות של המשחק ומיקי
 כללי
 תאריך הוצאה:  9 בינואר 2010
 סוגה:  משחק פעולה-תפקידים
 פיתוח:  Square Enix
 הוצאה לאור:  Square Enix 
 ארץ מקור:  יפן 
 שפות:  יפנית 
 הפצה:  Ubisoft Square Enix
 עיצוב:  Tetsuya Nomura
 סדרה:  Kingdom Hearts
 דרישות תוכנה
 מצבי משחק:  שחקן יחיד, משחק רשת
 פלטפורמות:  PSP PlayStation 3
 
 אתר רשמי
 
Kingdom Hearts Birth by Sleep (ביפנית: キングダム ハーツ バース バイ スリープ) הוא משחק אקשן תפקידים שפותח והופץ על ידי Square Enix לקונסולת ה-PSP, אף על פי שזה המשחק השישי בסדרת Kingdom Hearts המשחק הוא פריקוול למשחק הראשון ומתרחש 10 שנים לפני המשחק הראשון בסדרה, כמו שאר המשחקים בסדרה גם המשחק הזה הוא קרוס אובר של דמיות ממשחקי פיינל פנטזי וסרטי דיסני, המשחק משלב דמויות וסביבות מסרטים של חברת דיסני ודמיות ממשחקי התפקידים Final Fantasy של חברת סקוור אניקס. המשחק יצא לאור לראשונה ביפן ב-9 בינואר 2010 והגיע לצפון אמריקה מאוחר יותר ב-7 בספטמבר 2010 ושוחרר לשאר העולם רק ב-10 בספטמבר 2010.
עלילה

המשחק הוא פריקוול למשחק הראשון ומתרחש 10 שנים לפני המשחק הראשון בסדרה,
לעומת המשחקים הראשים בסדרה במשחק הזה ניתן לשחק עם שלוש דמויות וכל אחת עם סיפור משלה. המשחק מתחיל ב-Land of Departure שם רואים לראשונה את טרה, אקווה, ונטאס, שלושה חברים שחולמים להיות קיבלייד מאסטרים ומתאמנים על ידי מאסטר אריקאס (Eraqus) כדי לעשות זאת הם צריכים לעבור את הבחינה של Mark of Mastery. טרה ואקווה נבחנים ביחד אבל בסיבוב הראשון מאסטר זאנורווט (Xehanort) מחבל בבחינה ומכריח את ונטאס להתערב, בסיבוב השני טרה ואקווה נלחמים אבל למרות שאקווה עוברת את הבחינה טרה נכשל בגלל האפלה שבתוכו.
עולמות

אדמת התפלגות (Land of Departure) - העולם שבו מתחיל המשחק שם מתאמנים טרה, אקווה, וואנטס כדי להפוך לקיבליידס מאסטרים.
טירת החלומות (Castle of Dreams) - עולם שמבוסס על הסרט סינדרלה בעולם ניתן לפגוש דמיות מוכרות מהסרט כמו סינדרלה, הפיה הטובה, והאמא והאחיות החורגות של סינדרלה.
הגנים הקורנים (Rediant Garden) - עולם שבורך בזוהר של ממלכת האור ונשלט על ידי אנסם החכם.
מיראז' ארנה (Mirage Arena) - הזירה במשחק שבו שחקנים יכולים ללכת כדי לשחק במולטיפלייר או להתחרות לבד.
ארץ הגמדים (Dwarf Woodlands) - עולם מהסרט שלגיה ושבעת הגמדים, ממלכה שנשלטת על ידי מלכה מרשעת משתמשת בכוח של מראה קסומה כדי להבריח את שלגיה ולשלוט בממלכה.
ארץ לעולם לא (Neverland) - מהסרט פיטר פן, ארץ לעולם לא הוא אי שבו גרים פיטר פן וטינקרבל והילדים האבודים ושודדי הים.
קולוסיאום האולימפוס (Olympus Coliseum) - מהסרט הרקולס בעולם פגשים את הרקולס הצעיר בזמן האימונים שלו עם פיל בנוסף פגשים גם את זאק מפיינל פנטזי קריסס קור.
הטירה המכושפת (Enchanted Dominion) - עולם מהסרט היפהפייה הנרדמת עולם שבו הנסיכה אורורה נפלה לשינה עמוקה על ידי הכישוף של המכשפה הרעה מליפיסנט.
חלל עמוק (Deep Space) - העולם הזה בעצם נמצא בחללית הוא מבוסס על החלק הראשון של הסרט לילו וסטיץ' שבוא סטיץ מנסה לברוח מהחללית.
קיבליידס גרביירד (Keyblade Graveyard) - בית קברות לקיבליידס זה מדבר מלאה קיבליידס חסרי חיים שהמאסטרים שלהם נהרגו במלחמת הקיבליידס.
דיסני טאון (Disney Town) - עיר שבו כל הדמיות של דיסני מתאספות כדי לעשות מסיבה אבל רק למי שיש הזמנה יכול להיכנס.
מיסטיריוס טאוור (Mistirios Tower) - זה עולם שמבוסס על הסרט פנטסיה העולם הוא בעצם מגדל אחת שבו גר המאסטר ין סיד אחד המאסטרים הקיבליידס החזקים ביותר שיש והמורה של המלך מיקי.
מצב המולטיפלייר

כמו במשחק הקודם בסדרה Kingdom Hearts 358/2 Days גם במשחק הזה יש אפשרות לשחק במולטיפלייר שבו שחקנים יכולים להילחם אחד נגד השני או להילחם ביחד נגד בוסים. יש גם מיני משחקים ששחקנים יוכלים לשחק ביחד Command Board סוג של משחק קופסה ואפשרות להתחרות ביחד אחד נגד השני במשחקי מרוצים. מצב המולטיפלייר במשחק נקרא מיראז' ארנה, נתן לשחק עד שישה שחקנים ביחד, בנוסף יש בזירה בונסים וסקילים חדשים שנתן להשיג רק בזירה. בגרסת הפיינל מיקס של המשחק נוספו בוסים חדשים לזירה ובונוסים שלא היו במשחק.
בגרסת ה-HD רימייק של המשחק לפלייסטיישן 3 הזירה נשארה אבל הוחלט להסיר את מצב המולטיפלייר טאצויה נומורה אמר שהסיבה היא שהמפתחים רצו להתמקד בפיתוח של Kingdom Hearts 3.
Kingdom Hearts Birth by Sleep Final Mix

כמו לשני המשחקים הראשונים בסדרה גם למשחק הזה יצא גרסת Final Mix שמוסיפה הרבה שינויים למשחק כמו רמת קושי חדשה איובים חדשים ובוסים סודים חדשים.
קים ויילד

| --- | --- |

קים ויילד בשנת 2007
 לידה:  18 בנובמבר 1960 (בת 64) צ'יזוויק, אנגליה
 שם לידה:  קים סמית'
 מוקד פעילות:  הממלכה המאוחדת 
 תקופת הפעילות:  מ-1980
 מקום לימודים:  Capel Manor College, בית ספר פריסדיילס, בית ספר אוקפילד, St Albans School of Art 
 סוגה:  גל חדש, סינת'פופ, פופ רוק
 שפה מועדפת:  אנגלית 
 כלי נגינה:  פסנתר 
 חברת תקליטים:  Rak Records, MCA Records, EMI, סוני מיוזיק אנטרטיינמנט
 האתר הרשמי
 פרופיל ב-IMDb
 
קים ויילד (באנגלית: Kim Wilde; נולדה ב-18 בנובמבר 1960) היא זמרת פופ אנגליה, זוכת פרסי המוזיקה הבריטית, שזכתה להצלחה רבה בשנות ה-80 של המאה ה-20. אלבומיה נמכרו בכ-10 מיליון עותקים ברחבי העולם, והסינגלים שהוציאה נמכרו בכ-20 מיליון עותקים. בסוף שנות ה-90, במקביל לקריירה המוזיקלית שלה, פיתחה ויילד קריירה מצליחה בתחום ההורטיקולטורה.
ביוגרפיה > השנים הראשונות

ויילד היא בתם הבכורה של מרטי ויילד, שהיה זמר ויוצר רוק אנד רול מצליח באנגליה בשנות החמישים של המאה ה-20, ושל ג'ויס בייקר, שהייתה חברה בלהקה האנגלית "The Vernons Girls". היא נולדה בשם קים סמית' בצ'יזוויק, פרבר של מערב לונדון ולמדה בבית ספר אוקפילד (אנ'). כשהייתה בת 9 עברה עם משפחתה להרטפורדשייר ולמדה בבית ספר פריסדיילס (אנ'). בשנת 1980, בהיותה בת 20, שינתה את שמה לקים ויילד והוחתמה על ידי המפיק המוזיקלי מיקי מוסט על חוזה הקלטות בחברת "Rak Records" הבריטית.
ביוגרפיה > קריירה בגננות נוף

בשנת 1997, במהלך ההיריון הראשון שלה, החלה ויילד ללמוד הורטיקולטורה במכללת קאפל מנור שבלונדון. בהיותה סלבריטאית, היא התבקשה על ידי ערוץ 4 הבריטי להשתתף כמתכננת נוף בסדרה "Better Gardens". שנה לאחר מכן חתמה על חוזה עם BBC, והקליטה שתי עונות של הסדרה "Garden Invaders". בשנת 2001 יצרה, ביחד עם דייוויד פאונטיין, את הגן "All about Alice" עבור מופע הפרחים טאטון, וזכתה בפרס "הגן הטוב ביותר". ב-2005 זכתה במקום הראשון עבור הגן שיצרה מסגרת מופע הפרחים של צ'לסי. מאז ועד היום היא תכננה ויצרה עשרות גנים, הן עבור ארגונים והן עבור אנשים פרטיים. כמו כן היא יצרה גנים עבור מופעי פרחים ברחבי בריטניה, וביחד עם דייוויד פאונטיין נכנסה לספר השיאים של גינס, לאחר שהצליחה בינואר 2001 להעביר ממקומו בבלגיה ולשתול מחדש את העץ הגדול ביותר בעולם.
כחלק מקריירת גננות הנוף שלה, ויילד פרסמה שני ספרים בנושא: "Gardening with Children" ("גינון עם ילדים") יצא בשנת 2005, ותורגם לספרדית, צרפתית, גרמנית, דנית והולנדית. ספרה השני, "The First-Time Gardener" (בתרגום חופשי: "מדריך לגנן המתחיל"), יצא בשנת 2006.
ביוגרפיה > חייה האישיים

ב-1 בספטמבר 1996 נישאה ויילד להאל פואלר, שהופיע ביחד איתה בגרסת המחזמר לאופרת הרוק "טומי". לשניים שני ילדים: בן ובת.
דיסקוגרפיה נבחרת > אלבומי אולפן

| שנה | שם האלבום | מיקום שיא במצעדים> בריטניה | מיקום שיא במצעדים> גרמניה | הערות |
| --- | --- | --- | --- | --- |
| 1981 | Kim Wilde | 3 | 1    | בריטניה - אלבום זהב   גרמניה - אלבום זהב |
| 1982 | Select | 19 | 4 | בריטניה - אלבום כסף |
| 1983 | Catch as Catch Can | 90 | 23 |  |
| 1984 | Teases & Dares | 66 | 22 |  |
| 1986 | Another Step | 73 | 41 |  |
| 1988 | Close | 8 | 10 | בריטניה - אלבום פלטינה   גרמניה - אלבום זהב |
| 1990 | Love Moves | 37 | 24 |  |
| 1992 | Love Is | 21 | 42 |  |
| 1995 | Now & Forever | — | 68 |  |
| 2006 | Never Say Never | — | 17 |  |
| 2010 | Come Out and Play | — | 10 |  |
| 2011 | Snapshots | — | 14 |  |
| 2013 | Wilde Winter Songbook | 169 | — |  |
| 2018 | Here Come the Aliens | 21 | 11 |  |
| 2025 | Closer |  |  |  |
"—" מסמל אלבום שלא דורג.
דיסקוגרפיה נבחרת > אלבומי אוסף

1984: The Very Best of Kim Wilde
1993: The Singles Collection 1981–1993
1993: The Remix Collection
2001: The Very Best of Kim Wilde
2006: The Hits Collection
דיסקוגרפיה נבחרת > סינגלים בולטים

| שנה | שם הסינגל | מיקום שיא במצעד הבריטי |
| --- | --- | --- |
| 1981 | "Kids in America" | 2 |
| 1981 | "Chequered Love" | 4 |
| 1981 | "Water on Glass" | 11 |
| 1981 | "Cambodia" | 12 |
| 1982 | "View from a Bridge" | 16 |
| 1986 | "You Keep Me Hangin' On" | 2 |
| 1987 | "Another Step (Closer to You)" | 6 |
| 1988 | "You Came" | 3 |
| 1988 | "Never Trust a Stranger" | 7 |
| 1988 | "Four Letter Word" | 6 |
| 1992 | "Love Is Holy" | 16 |
| 1993 | "If I Can't Have You" | 12 |
ויילד בהופעה בשנת 2007
מכפלה וקטורית

במתמטיקה ובפיזיקה, מכפלה וקטורית היא פעולה בינארית על שני וקטורים במרחב תלת־ממדי, שמחזירה וקטור (בניגוד למכפלה הסקלרית שמחזירה סקלר). הווקטור המוחזר תמיד ניצב לשני הווקטורים המוכפלים.
הגדרה פורמלית

יהיו שני וקטורים  {\vec {A}},{\vec {B}}, אז מכפלתם הווקטורית (שמסומנת ב- \ \times ) תוגדר כ:

 {\vec {A}}\times {\vec {B}}={\hat {n}}|A||B|\sin \theta
כאשר  \!\,\theta  היא הזווית (בין 0° ל-180°) שבין  {\vec {A}},{\vec {B}} במישור המכיל את שניהם,  |A||B| הם האורכים (להכללת המונח אורך עיינו בערך נורמה) של הווקטורים   {\vec {A}},{\vec {B}}, ו- {\hat {n}} הוא וקטור יחידה, שמאונך למישור הנקבע על ידי שני הווקטורים. חשוב לשים לב כי המכפלה הווקטורית בין שני וקטורים שונים מאפס מתאפסת אם ורק אם הם מקבילים (בניגוד למכפלה סקלרית, בה המכפלה מתאפסת אם ורק אם הווקטורים ניצבים).
כיוונו של  {\hat {n}} נקבע על פי כלל היד הימנית המוגדר באופן הבא: אם מכופפים את כף יד ימין בצורת חצי עיגול, כך שהיא מתווה מעגל בכיוון של הווקטור הראשון במכפלה אל עבר הווקטור השני במכפלה דרך הזווית הקטנה שביניהם, האגודל מצביע בכיוון של וקטור התוצאה.
ניתן להגדיר מכפלה וקטורית באופן שקול על ידי הגדרת הכפל על וקטורי היחידה. בשלושה ממדים, וקטורי היחידה מוכפלים כך:
\ {\hat {x}}\times {\hat {y}}=-{\hat {y}}\times {\hat {x}}={\hat {z}}
\ {\hat {y}}\times {\hat {z}}=-{\hat {z}}\times {\hat {y}}={\hat {x}}
\ {\hat {z}}\times {\hat {x}}=-{\hat {x}}\times {\hat {z}}={\hat {y}}
{\hat {x}}\times {\hat {x}}={\hat {y}}\times {\hat {y}}={\hat {z}}\times {\hat {z}}=0
ולכן, מתקבל כי באופן כללי, שני וקטורים נכפלים כך:
\ {\vec {A}}\times {\vec {B}}=(A_{x},A_{y},A_{z})\times (B_{x},B_{y},B_{z})=(A_{y}B_{z}-A_{z}B_{y},A_{z}B_{x}-A_{x}B_{z},A_{x}B_{y}-A_{y}B_{x}).
בעזרת מכפלה סקלרית, קל לוודא כי וקטור התוצאה ניצב לשני הווקטורים המוכפלים.
עוד דרכים לחשב את כיוון הווקטור:
כלל הבורג - אם מסובבים בורג בעל תבריג ימני, כך שכיוון סיבובו מתווה את הכיוון מהווקטור הראשון לווקטור השני, וקטור התוצאה נקבע על פי כיוון ההתקדמות של הבורג (קדימה או אחורה).
דרך נוספת היא על ידי כיפוף אצבעות יד ימין כך שהאגודל מזדקר מעלה, האצבע נשארת זקופה, והאמה מכופפת בזווית של 90 מעלות. כעת, אם מתאימים את האצבעות כך שהאגודל הוא בכיוון הווקטור הראשון ואילו האצבע בכיוון הווקטור השני, האמה תצביע בכיוון וקטור התוצאה.
תכונות המכפלה הווקטורית

מכיוון שכיוון הווקטור תלוי בסדר הופעת האיברים במכפלה, המכפלה אינה קומוטטיבית, אך היא אנטי-קומוטטיבית, כלומר מתקיים  {\vec {A}}\times {\vec {B}}=-{\vec {B}}\times {\vec {A}}.
מכפלה וקטורית אינה אסוציאטיבית, כלומר  \ {\vec {A}}\times ({\vec {B}}\times {\vec {C}})\neq ({\vec {A}}\times {\vec {B}})\times {\vec {C}}. לכן, ללא סוגריים, הביטוי  \ {\vec {A}}\times {\vec {B}}\times {\vec {C}} לא מוגדר.
המכפלה הווקטורית דיסטריבוטיבית מעל החיבור:  {\vec {A}}\times \left({\vec {B}}+{\vec {C}}\right)={\vec {A}}\times {\vec {B}}+{\vec {A}}\times {\vec {C}}.
המכפלה הומוגנית ביחס לכפל בסקלר:  \left(\lambda {\vec {A}}\right)\times {\vec {B}}={\vec {A}}\times \left(\lambda {\vec {B}}\right)=\lambda \left({\vec {A}}\times {\vec {B}}\right).
כפל של שני וקטורים שכיוונם זהה, או שכיווניהם מנוגדים, מחזיר 0.
"באץ מינוס צאב" ("BAC minus CAB"):  {\vec {A}}\times ({\vec {B}}\times {\vec {C}})={\vec {B}}({\vec {A}}\cdot {\vec {C}})-{\vec {C}}({\vec {A}}\cdot {\vec {B}}).
({\vec {A}}\times {\vec {B}})\times {\vec {C}}=-{\vec {C}}\times ({\vec {A}}\times {\vec {B}})=({\vec {A}}\cdot {\vec {C}}){\vec {B}}-({\vec {B}}\cdot {\vec {C}}){\vec {A}}
המכפלה הווקטורית מקיימת את זהות יעקובי:  {\vec {A}}\times ({\vec {B}}\times {\vec {C}})+{\vec {B}}\times ({\vec {C}}\times {\vec {A}})+{\vec {C}}\times ({\vec {A}}\times {\vec {B}})=0
נפח מקבילון שצלעותיו הן  {\vec {A}},  {\vec {B}} ו- {\vec {C}}:  V={\vec {A}}\cdot \left({\vec {B}}\times {\vec {C}}\right)={\vec {C}}\cdot \left({\vec {A}}\times {\vec {B}}\right)={\vec {B}}\cdot \left({\vec {C}}\times {\vec {A}}\right)
גם אם עבור  \ {\vec {A}}\neq 0 מתקיים  \ {\vec {A}}\times {\vec {B}}={\vec {A}}\times {\vec {C}} לא ניתן להסיק כי  \ {\vec {B}}={\vec {C}}, אלא רק כי  {\vec {A}} מקביל ל  {\vec {B}}-{\vec {C}}. לעומת זאת, אם לכל וקטור  {\vec {A}} מתקיים  \ {\vec {A}}\times {\vec {B}}={\vec {A}}\times {\vec {C}}, אז בהכרח  {\vec {B}}={\vec {C}}.
שימושים > שימושים מתמטיים

מציאת אנך למישור. כאמור, מכפלה וקטורית של שני וקטורים בת"ל מחזירה וקטור המאונך לשניהם. ישר המאונך לשני ישרים במישור, מאונך למישור הנוצר על ידם ולכן מכפלה וקטורית של שני וקטורים במישור תניב וקטור שלישי המאונך לכל וקטור במישור. וקטור זה נקרא וקטור המקדמים של המישור.
מציאת שטח מקבילית במרחב - גודלו של וקטור המכפלה הפנימית  {\vec {A}}\times {\vec {B}} שווה לשטח המקבילית הנוצרת על ידי הווקטורים  {\vec {A}} ו-  {\vec {B}}.
מציאת שטח משולש במרחב.
מציאת נפח מקבילון במרחב.
מציאת מרחק נקודה מישר במרחב.
שימושים > שימושים פיזיקליים

כשמפעילים כוח על גוף צפיד, השינוי בתנע הזוויתי שלו נקבע על ידי מומנט הכוח שנתון על ידי מכפלה וקטורית של וקטור הזרוע (המרחק בין נקודת הפעלת הכוח לציר הסיבוב) בווקטור הכוח המופעל עליו.
כשחלקיק טעון נע בתוך שדה מגנטי, הכוח שמפעיל עליו השדה פרופורציונלי למכפלה וקטורית של וקטור המהירות בווקטור השדה (כוח לורנץ).
בגלים אלקטרומגנטיים, וקטור פוינטינג הוא מכפלה וקטורית בין שדה חשמלי לשדה מגנטי. הוא מייצג את שטף האנרגיה של הגל וכיוונו זהה לכיוון וקטור גל.
תיאור על פי וקטורי יחידה

כאמור, לעיתים קרובות נוח יותר לחשב את המכפלה הווקטורית באמצעות הצגת הווקטורים המוכפלים על ידי וקטורי יחידה, כלומר:
לאחר חישוב ישיר, ניתן לקבל כי
קל יותר לזכור צורה זו על ידי כתיבת הדטרמיננטה הבאה:
{\vec {A}}\times {\vec {B}}={\begin{vmatrix}{\hat {x}}&{\hat {y}}&{\hat {z}}\\A_{x}&A_{y}&A_{z}\\B_{x}&B_{y}&B_{z}\\\end{vmatrix}}
כאשר הדטרמיננטה מפותחת על פי השורה הראשונה.
חשוב להדגיש שהשימוש בדטרמיננטה כאן הוא רק בתור סימון שמטרתו להקל על זכירת הנוסחה, ואין מדובר בדטרמיננטה אמיתית: המטריצה איננה מעל השדה שבו אנו עוסקים, והתוצאה איננה סקלר כמו בדטרמיננטה רגילה אלא וקטור.
הכללה ל-n ממדים

את המכפלה הווקטורית ניתן לכתוב בצורה טנזורית בצורה:


 C_{i}=\sum _{j=1}^{3}\sum _{k=1}^{3}\epsilon _{ijk}A_{j}B_{k}


כאשר  \!\,\epsilon _{ijk} - טנזור לוי-צ'יוויטה, הוא טנזור אנטי סימטרי לחלוטין, שערך כל איבר בו הוא 1 אם סדר האינדקסים הוא ציקלי, 1- אם הסדר הוא אנטי ציקלי, ואפס במקרה אחר (כלומר אם אינדקס חוזר פעמיים). האינדקסים  i,j,k רצים על מספר הממדים (1,2,3 או  x,y,z).
הגדרה זו ניתן להרחיב למספר ממדים כלשהו:

 C_{i_{3}\ldots i_{n}}=\sum _{i_{1}=1}^{n}\sum _{i_{2}=1}^{n}\epsilon _{i_{1}\ldots i_{n}}A_{i_{1}}B_{i_{2}}
בשני ממדים מתקבל טנזור בלי אינדקסים  \ C=A_{x}B_{y}-A_{y}B_{x}, לכן לכאורה הוא סקלר.
בשלושה ממדים מתקבל טנזור עם אינדקס אחד, לכן לכאורה הוא וקטור.
בארבעה ממדים מתקבל טנזור עם שני אינדקסים.
באופן כללי ב- n ממדים מתקבל טנזור עם  n-2 ממדים.
דבר זה מרמז לנו שגם בשלושה ממדים התוצאה של כפל שני וקטורים אינה וקטור, כי אם פסאודו וקטור. השרירותיות של כיוון התוצאה גם היא דומה לשרירותיות בכיוון של הפסאודו-וקטור.
לעומת זאת מכפלה וקטורית של וקטור ופסאודו וקטור תיתן וקטור.
ראו גם

מרחב וקטורי
מכפלה סקלרית (מכפלה מסוג שונה ב- \ \mathbb {R} ^{3})
מכפלה מעורבת (מכפלה סקלרית של וקטור במכפלה וקטורית של שני וקטורים אחרים).
תיאור גרפי של מכפלה וקטורית. ניתן לראות כי וקטור התוצאה (הסגול) ניצב לשני וקטורים המוכפלים, ולכן גם למישור המכיל אותם. בנוסף ניתן לראות כי כאשר הופכים את סדר המכפלה, מתקבל וקטור זהה בגודלו והפוך בכיוונו.
חוק היד הימנית. אם האצבעות מתוות את הקשת הקצרה מהווקטור הראשון לווקטור השני, האגודל מצביע בכיוון תוצאת המכפלה.
שמעון זנדבנק

| --- | --- |
 לידה:  1 באוגוסט 1933 (בן 91) תל-אביב, פלשתינה (א"י) 
 מקום לימודים:  האוניברסיטה העברית בירושלים 
 מוסדות:  האוניברסיטה העברית בירושלים 
 פרסים והוקרה:  פרס טשרניחובסקי  פרס ישראל 
 
שמעון זנדבנק (נולד ב-1 באוגוסט 1933) הוא מתרגם מאנגלית ומגרמנית וחוקר ספרות ישראלי, חתן פרס ישראל לתרגום שירה תשנ"ו (1996). הוא פרופסור אמריטוס בחוג לספרות כללית והשוואתית באוניברסיטה העברית וחבר האקדמיה ללשון העברית.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נולד בתל אביב, בן ליעקב זנדבנק וחנה לבית אלנדמן. בשנת 1965 השלים את לימודיו לתואר שלישי באוניברסיטה העברית, והצטרף לסגל האוניברסיטה בדרגת מרצה. בשנת 1974 מונה לפרופסור חבר ובשנת 1982 מונה לפרופסור מן המניין. בשנת 1984 זכה בפרס טשרניחובסקי לתרגום. בשנת 1996 זכה בפרס ישראל ובאותה שנה התמנה לחבר באקדמיה ללשון העברית. בשנת 1999 פרש לגמלאות.
היה נשוי לפסיכואנליטיקאית תרצה זנדבנק (2021-1935) ולהם שלוש בנות. מתגורר בעין כרם.
יצירות > ספריו

דרך ההיסוס: על אי-הודאות וגילוייה ביצירת קפקא (תל אביב : הקיבוץ המאוחד, תשל"ה 1975)
שתי בריכות ביער: קשרים ומקבילות בין השירה העברית והשירה האירופית (תל אביב : הקיבוץ המאוחד, תשל"ו 1976)
מישהו אחר, תל אביב : עם עובד, תשל"ט, 1978)
השיר הנכון, פואטיקה ובקורת בעריכת חיים פלג (תל אביב : ספרית פועלים, תשמ"ב 1982)
תרגיל במחיקה, תל אביב : עם עובד, תשמ"ה 1985
מגמות יסוד בשירה המודרנית, תל אביב : משרד הביטחון-ההוצאה לאור, תש"ן 1990
שירת הברוק האירופית: קבץ בעברית ובאנגלית (תשנ"ט 1999)
הקול הוא האחר: עוד מסות על קשרים ומקבילות בין השירה העברית והאירופית, ירושלים : הוצאת כרמל, 2000
מזשיר, מדריך לשירה (ירושלים: כתר, 2002)
אבות ואחים, ממואר (בני-ברק: הקיבוץ המאוחד: ספרי סימן קריאה, 2004)
בזכות המשוגעים לדבר: מבחר מסות ומאמרים על ספרות ועל ביקורת התרבות, הוצאת ידיעות ספרים, 2016
לעשות שיר משיר: מסות על תרגום שירה (מוסד ביאליק, 2017)
יצירות > תרגומי שירה

אנתולוגיה אנגלית, לקט משירת אנגליה מן המאה העשירית עד היום, תרגם וערך: שמעון זנדבנק, (ירושלים : שוקן, תשל"ג 1973)
סיפורי קנטרברי, מאת ג'פרי צ'וסר, תרגם: שמעון זנדבנק (תל אביב : עם עובד, 1980)
הגרזן הפורח, מבחר שירה גרמנית מודרנית, תרגום, הערות ואחרית-דבר: שמעון זנדבנק (ירושלים : כתר, 1985)
אהבות מקבילות, מבחר שירה אנגלית "מטפיזית", ליקט, תרגם והוסיף הערות שמעון זנדבנק (מהד’ דו-לשונית, ירושלים : שוקן, תשמ"ו 1986)
הסונטות, מאת ויליאם שקספיר; מאנגלית: שמעון זנדבנק (תל אביב : הקבוץ המאוחד, תשנ"ג, 1992)
סורג-שפה, שירים וקטעי פרוזה, פאול צלאן, ליקט, תרגם והוסיף הערות: שמעון זנדבנק (תל אביב : הקיבוץ המאוחד, תשנ"ה, 1994)
אלגיות דואינו, מאת ריינר מריה רילקה, תרגם ופירש: שמעון זנדבנק (תל אביב: הספריה החדשה, הקיבוץ המאוחד, תשנ"ט, 1999)
מבחר שירים, מאת ויליאם בטלר ייטס, (בני ברק : הקיבוץ המאוחד : ספרי סימן קריאה, 2000.
מבחר שירים, מאת פרידריך הלדרלין; תרגם והוסיף הערות וסוף-דבר שמעון זנדבנק (תל אביב : חרגול, 2005
הסונטות לאורפאוס, מאת ריינר מריה רילקה, הוצאת עם עובד, 2007
הלב, לב הרים לו, מאת ג'ררד מנלי הופקינס, מאנגלית: שמעון זנדבנק (רעננה: אבן חושן 2008).
שיר אהבה, (ביחד עם רחלה זנדבנק), לקט שירי אהבה מספרות העולם, הוצאת חרגול / עם עובד, 2009.
שירה ארוטית, יוהאן וולפגנג פון גתה (מכיל: האלגיות הרומיות; הפריאפיאה; האפיגרמים הוונציאנים; היומן), הוצאת חרגול ועם עובד: המפעל לתרגום ספרות מופת, 2011.
תפנית-נשימה, מאת פאול צלאן, בחר, תרגם והוסיף הערות: שמעון זנדבנק (תל אביב : הספריה החדשה, הקיבוץ המאוחד, תשע"ג, 2013).
התשוקה והשמש, אנתולוגיית שירה אקספרסיוניסטית ואימג'יסטית, תרגום מאנגלית וגרמנית, בהוצאת "הספריה החדשה", 2014.
אור כפוי: שיריו של פאול צלאן, הספריה החדשה לשירה, הקיבוץ המאוחד / ספרי סימן קריאה, 2018.